CELEX: 31986R3455
Language: el
Date: 1986-11-10 00:00:00
Title: Κανονισμός (ΕΟΚ) αριθ. 3455/86 του Συμβουλίου της 10ης Νοεμβρίου 1986 που παρατείνει, για την περίοδο 1985/86, μία από τις προθεσμίες σχετικά με την υποχρεωτική απόσταξη επιτραπέζιων οίνων που αναφέρεται στο άρθρο 41 του κανονισμού (ΕΟΚ) αριθ. 337/79

Avis juridique important

|

31986R3455

Κανονισμός (ΕΟΚ) αριθ. 3455/86 του Συμβουλίου της 10ης Νοεμβρίου 1986 που παρατείνει, για την περίοδο 1985/86, μία από τις προθεσμίες σχετικά με την υποχρεωτική απόσταξη επιτραπέζιων οίνων που αναφέρεται στο άρθρο 41 του κανονισμού (ΕΟΚ) αριθ. 337/79  

Επίσημη Εφημερίδα αριθ. L 319 της 14/11/1986 σ. 0001

***** ΚΑΝΟΝΙΣΜΟΣ (ΕΟΚ) αριθ. 3455/86 ΤΟΥ ΣΥΜΒΟΥΛΙΟΥ  της 10ης Νοεμβρίου 1986  που παρατείνει, για την περίοδο 1985/86, μία από τις προθεσμίες σχετικά με την υποχρεωτική απόσταξη επιτραπέζιων οίνων που αναφέρεται στο άρθρο 41 του κανονισμού (ΕΟΚ) αριθ. 337/79  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1),όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 41 παράγραφος 5 τέταρτο εδάφιο τρίτη περίπτωση,  την πρόταση της Επιτροπής,  Εκτιμώντας:  ότι στο άρθρο 41 παράγραφος 5 του κανονισμού (ΕΟΚ) αριθ. 337/79 καθορίζονται προθεσμίες εντός των οποίων η Επιτροπή πρέπει να θεσπίσει το σύνολο των διατάξεων σχετικά με την υποχρεωτική απόσταξη που αναφέρεται στο εν λόγω άρθρο, ιδίως για την αμπελουργική περίοδο 1985/86·  ότι οι αντιμετωπισθείσες ειδικές δυσχέρειες κατά την προετοιμασία και την εφαρμογή αυτής της υποχρεωτικής απόσταξης κατά την πρώτη αμπελουργική περίοδο εφαρμογής της υπό το νέο καθεστώς, ήτοι την αμπελουργική περίοδο 1985/86, δεν επέτρεψαν να τηρηθεί η προθεσμία που τέθηκε στην Επιτροπή για τον καθορισμό των ποσοστών της παραγωγής που πρέπει να παραδώσουν στην εν λόγω απόσταξη όσοι υπόκεινται σε σχετική υποχρέωση· ότι πρέπει, κατά συνέπεια, να παραταθεί η εν λόγω προθεσμία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από άρθρου 41 παράγραφος 5 τέταρτο εδάφιο δεύτερη περίπτωση του κανονισμού (ΕΟΚ) αριθ. 337/79 και για την περίοδο 1985/86, τα ποσοστά της παραγωγής επιτραπέζιου οίνου που παραδίδεται στην απόσταξη που αναφέρεται στο εν λόγω άρθρο καθορίζονται πριν από τις 30 Απριλίου 1986.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 28 Φεβρουαρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Νοεμβρίου 1986.  Για το Συμβούλιο  Ο Πρόεδρος  J. MOORE  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 367 της 31. 12. 1985, σ. 39.